recursal/SuperWikiNEXT-32B huggingface dataset:
**Bobomurod Najmiddinovich Nurillayev** (1964-yil 10-may, Nurota tumani, Navoiy viloyati, Oʻzbekiston SSR) — oʻzbekistonlik olim, pedagogika fanlari nomzodi, dotsent, professor vazifasini bajaruvchi.

Biografiyasi
------------

Bobomurod Nurillayev 1964-yil 10-may Nurota tumanidagi Papanay qishlogʻida chorvador oilasida tugʻilgan. 1986-yilda Toshkent davlat pedagogika instituti fizika fakultetini fizika va astronomiya oʻqituvchisi ixtisosligi boʻyicha bitirgan. Ilk mehnat faoliyatini oʻzi oʻqigan Nurota tumanidagi 9-oʻrta maktabda oʻqituvchilikdan boshlagan. 1990—2017-yillardada Toshkent davlat pedagogika instituti „Umumiy va eksperimental fizika" kafedrasi oʻqituvchisi, fizika-matematika fakulteti maʼnaviy-maʼrifiy ishlar boʻyicha dekan oʻrinbosari, oʻquv ishlar boʻyicha dekan oʻrinbosari, Toshkent davlat pedagogika universiteti birlashgan kasaba uyushmasi talabalar bilan ishlash boʻyicha rais oʻrinbosari, fizika va astronomiya oʻqitish metodikasi kafedrasi mudiri lavozimida ishlagan. Hozirgi kunda Nizomiy nomidagi Toshkent davlat pedagogika universiteti Fizika va uni oʻqitish metodikasi kafedrasida professor vazifasini bajaruvchi.

### Ilmiy faoliyati

Bobomurod Nurillayev 2007-yil „Umumiy fizika praktikumlarida boʻlajak oʻqituvchilarning eksperimental koʻnikmalarini shakllantirishning didaktik asoslari" mavzusida nomzodlik dissertatsiyasini himoya qilib, pedagogika fanlari nomzodi ilmiy darajasini olgan. 6 ta o‘quv qo‘llanma va 8 ta metodik qo‘llanmalar muallifi. 2019-yilda dotsent ilmiy unvoni berilgan.

Manbalar
--------

1. 1 2 3  *Oʻzbekistonning taniqli olimlari ensiklopediyasi*, 1-tom (oʻzbekcha), Toshkent: Science and Innovation, 2022 — 342 bet.
2. ↑  „NURILLAEV BOBOMUROT NAJMITDINOVICH".

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |
**Moliya yili** — davlat byudjeti amal qiladigan yoki moliya hisobotlari muddati hisoblanadigan 12 oydan iborat davr. Kalendar yil bilan muvofiq kelmasligi mumkin. Mas, Buyuk Britaniyada Moliya yili 1-apreldan boshlanib, keyingi yilning 31-martida, AQShda 1 oktabrdan boshlanib 30-sentabrda tugaydi. Buyuk Britaniya xukumatining moliya yili esa 6-apreldan boshlanib, keyingi yilning 5-aprelida tugaydi. Oʻzbekistonda kalendar yilga muvofiq keladi (1-yanvardan boshlab, 31 dekabrda tugaydi).

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Veritas** — yunon Aleteyiga oʻxshash koʻrinishdagi rimliklarning haqiqat maʼbudasi boʻlgan. Gʻarb madaniyatida veritas soʻzi shior sifatida ham xizmat qilgan.

Kelib chiqishi
--------------

Saturnning qizi (yunonlar uni Xronos deb atashgan), vaqtni ifodalovchi temir hisoblangan. Virtus maʼbudasining onasi. Baʼzida uni Yupiterning qizi (Zevs) yoki Prometeyning ijodkori deb hisoblashgan.

Tavsifi
-------

Veritasni oppoq kiyingan bokira qiz sifatida yoki qoʻlida oynani ushlab turgan „yalangʻoch haqiqat" (*nuda veritas*) sifatida tasvirlangan. Aytishlaricha, tutqich bermas maʼbuda, muqaddas quduq tubiga yashiringan.

Saxovatchi
----------

Veritas — rimlik saxovatchilar kabi halollik atamasidir. U har bir ijobiy rimlik ega boʻlishi kerak boʻlgan eng muhim fazilatlardan biri hisoblangan.

Martin Xaydegger
----------------

Nemis faylasufi Martin Xaydegger *aleteya* (haqiqat, ilgari yashirin boʻlgan narsanining oshkor boʻlishi) va *veritas* tushunchalarini ajratib, ikkinchisini rimliklarning toʻgʻrilik (haqiqatparvarlik) tushunchasini, oxir-oqibat hokimiyatga nisbatan nitssheaning adolat va iroda tuygʻusi bilan bogʻladi.

Shior
-----

*Veritas* soʻzi koʻplab tashkilotlar, shu jumladan, koʻplab taʼlim muassasalarining, masalan, Garvard universiteti, Dreyk universiteti, Indoneziya universiteti, Uppsal universiteti, Ibadandagi Loyola kolleji (Nigeriya), Dominikan ordeni, AQShning Harbiy dengiz floti jinoyat qidiruv xizmati shiori boʻlib xizmat qiladi.

Astronomiyada
-------------

1902-yilda kashf etilgan asteroid (490) Veritas maʼbuda sharafiga nomlangan.

Yana qarang
-----------

* In vino veritas

Manbalar
--------

1. ↑  Пиндар *Olimpiyskaya oda 10*
2. ↑  Mercatante, Anthony S. *The Facts on File Encyclopedia of World Mythology and Legend*. Facts on File, 1988, p. 654, ISBN 0-8160-1049-8.
3. ↑  Warner, Marina*. Monuments and Maidens: The Allegory of the Female Form*. Berkeley: University of California Press, 1985 — 315 bet. ISBN 0520227336.
4. ↑  Etot aforizm otnosyat k Demokritu: „Mi nichego ne znaem ob istine, ibo ona v kolodse." (Diogenes Laertius*. Lives of Eminent Philosophers*. IX, 72. Perseus Project, Tufts <3 University. )
5. ↑  Goscilo, Helena (6 2010) (und). *The Mirror in Art: Vanitas, Veritas, and Vision*. **34** (Studies in 20th & 21st Century Literature nashri). pp. 282—319. doi:10.4148/2334-4415.1733.. "1"

Havolalar
---------

* Haqiqat tarixi: lotincha „Veritas"
* Aletheia va qadimgi yunoncha haqiqatning boshqa atamalari — Haqiqat tushunchasining kelib chiqishi va rivojlanishi (yunoncha „Aletheia" dan lotincha „Veritas"gacha)
Axel Munthe
**Munte Axel Martin Frederik** — shvetsiya shifokori va yozuvchisi.

Biografiya
----------

1857-yilning 31-oktabrida Shvetsiyada farmatsevt oilasida tugʻilgan. 1874-yilda Uppsala universitetining tibbiyot fakultetiga oʻqishga kirgan. U universitetda yaxshi taʼlim ola boshlagan, ammo oradan ikki yil oʻtib jiddiy kasallikka chalindi. Shifokorlar unda oʻpkadan qon ketish kasalligini aniqlashdi. Kasallikdan xalos boʻlish maqsadida janubiy hududga suvli muhitga koʻchishga qaror qildi.Shu tufayli u Fransiya janubiga koʻchib oʻtgan.Tahsilni 1876-1878 yillarda Monpelye universitetida davom ettirgan. 1878-1880 yillarda Parij universitetining tibbiyot fakultetida tahsil oldi. 1880-yilda u Fransiyadagi eng yosh shifokor boʻldi.

Xuddi shu yili u oila qurgan va Kapri oroliga yashash uchun joʻnab ketgan. 1881-yilning kuzida Munte Parijga qaytib kelgan. 1883-yilda Neapolda vabo epidemiyasi boshlangan. Doktorlik burchiga sodiq qolgan Axel Munte u yerga borgan Neapoldagi faoliyati davomida Shvetsiya gazetasiga maqolalar yozadi. Bu maqolalar uning dastlabki adabiy faoliyati boʻlgan. 1888-yilda Munte turmush oʻrtogʻi bilan ajrashdi va 1889-yil may oyida yana Kapri orolida yashash uchun koʻchib ketdi. 1893-yildan boshlab u Rimda faoliyat yuritdi. Lekin u har bahorni Kapri orolida oʻtkazardi. U „San Mishel afsonasi" nomli avtobiografik asar yaratgan. Bu asarda u Kapri orolida kechgan umri haqida maʼlumot bergan.

1907-yilda u ikkinchi marotaba oila qurgan. 1914-yilda Munte ingliz shifokori sifatida frontga ketdi. Urushda koʻrgan va boshidan kechirgan hamma narsa haqida u „Qizil Xoch va Temir Xoch" kitobini yozgan. 1943-yildan to vafotigacha u Stokgolmdagi qirollik saroyida Gustav V ning shaxsiy mehmoni sifatida yashagan.1949-yil 11-fevralda Stokgolmda vafot etgan.Hozirda uning Kapri orolidagi uyi Aksel Munte uy muzeyiga aylantirilgan.

Manbalar
--------

1. ↑
2. ↑  Sandra Jobson Darroch, Ottoline: The life of Lady Ottoline Morrell (1975), chapter 2

Havolalar
---------

* A. Munte. San-Mishel afsonasi. Shifokor va mistikning eslatmalari. M. : „Zaxarov", 2003 yil, nashr maʼlumotlari
**Mirzo Farmonqul** (1868-yil, Xatirchi — ?) — BXSR Yer ishlari nozirligida kotib, Buxoro amirligida qorovulbegi, miroxoʻr, dodxoh lavozimlarida ishlagan.

Mirzo Farmonqul Berdimurod oʻgʻli 1868-yilda Navoiy viloyati Xatirchi tumanida tugʻilgan. Mirzo Farmonqul madrasa taʼlimini bitirgach, dastlab Xatirchi begi Nasrullobek qoʻlida kotib, keyin amlokdor boʻlib ishlaydi. 1901-yilda Nasrullobek tavsiyasi bilan qorovulbegi (poruchik) sifatida amir xizmatiga olinadi. Mirzo Farmonqul otasining vafotidan keyin miroxoʻr, 1917-yildan 1920-yilgacha dodxoh lavomida ishlagan. 1920-yilning avgustida sovet armiya bilan boʻlgan jangda Mirzo Farmonqul yigitlari shaxsan amir himoyasi uchun mas’ul boʻlgan. Farmonqul amirni Gʻijduvonga yetguncha himoya qiladi. Shundan keyin qizil armiyaga bas kelib boʻlmasligini anglagach, amirni Sharqiy Buxoroga chiqarib yuborish uchun dushmanni chalgʻitishga harakat qiladilar. Dodxoh yigitlari goh hujumga oʻtib, goh turli tomonga tarqalib, Xatirchiga chekina boshlaydi. Keyin Mirzo Farmonqul askarlarga tezlik bilan turli tarafga yashirinishga, keyinroq amir orqasidan Dushanbega borishga buyruq beradi.

Bu vaqtda amir Olimxon afgʻon amiri Omonulladan vaqtinchalik boshpana soʻraydi. Mazkur iltimosnomani Omonullaxonga Mirzo Farmonqul dodxoh yetkazadi. Keyin Omonullaxon bilan kelishuvga muvofiq barcha harbiylar ortga qaytadi.

Farmonquli dodxoh Buxoroga kelgan vaqtda qoʻlga olinib, 10 kun davomida tergov qilinadi. Soʻng Fayzulla Xoʻjayev hukumati tomonidan Yer ishlari nozirligida kotib lavozimiga ishga olinadi. Keyinroq bu ishni tashlab, 1921-yildan Xatirchiga qaytib, dehqonchilik bilan shugʻullanadi. 1922-yilda BXSR hukumati uni yana ishga olib, Kattaqoʻrgʻon shahriga amlokdor qilib tayinlaydi. 1924-yilgacha shu ishda faoliyat yuritadi. Keyinroq Xatirchi qozisining kotibi boʻlib ishlaydi.

1925-yilning 22-aprelida Mirzo Farmonqul Berdimurod oʻgʻli Xatirchida hibsga olinadi. Farmonqul tergovda oʻzining amir Said Olimxonning dodxohi boʻlgani va shu tufayli amirni himoya qilib, afgʻon amiri Omonullaxon bilan uchrashgani, Olimxonning roziligi bilan Buxoroga qaytganini taʼkidlaydi. 1925-yil 4-sentabr kuni Mirzo Farmonqul Berdimurod oʻgʻli OGPU yigʻilishida 3 yilga Sibirga surgun qilinadi. 1928-yil 20-aprel kuni esa hukm muddati hech bir asossiz yana 3 yilga uzaytiriladi.

Manbalar
--------

1. ↑  Muhammad Ali Baljuvoniy*. Tarixi Nofeiy*. Toshkent Akademiya 2001 — 126 bet.
2. ↑  *Bahrom Irzayev* „Ularning "aybi" vatanni sevgani edi" (17-mart 2022-yil). Qaraldi: 27-iyul 2023-yil.
| Theodora Mead Abel |
| --- |
| Tugʻilgan yili | 1989-yil 9-sentyabr
Nyuport, Rod- Aylend |
| Vafot etgan yili | 1998-yil 2-dekabr
Forestburg, Nyu-York |
| Kasbi | klinik psixolog, oʻqituvchi |
| Ilmiy darajasi | Psixologiya fanlari nomzodi,Ph.D |
| Taʼlim olgan bilim yurti | Vassar kolleji
Kolumbiya universiteti
Parij universiteti |
| Kitoblari | * *Subnormal oʻsmir qiz* (1940)
* *Yuzning buzilishi* (1952)
* *Madaniy kontekstda psixologik test* (1973)
* *Madaniyat va psixoterapiya* (1974)
 |
| Turmush oʻrtogʻi | Teodor Abel |
| Farzandlari | 3ta |

**Teodora Mead Abel** (1899-1998) amerikalik klinik psixolog va pedagog boʻlib, u sotsiologiya va psixologiyani uygʻunlashtirish orqali innovatsion gʻoyalardan foydalangan. U madaniyatlararo psixologiya boʻyicha yetuk izlanuvchan olima edi.

Yoshlik yillari va taʼlim
-------------------------

Teodora 1899-yil 9-sentyabrda Rod- Aylend shtatining Nyuport shahrida tug‘ilgan va Nyu-York shahrida o‘sgan. 1917-yilda u Miss Chapin maktabini tamomlagan, u yerda talabalar jamoasi yetakchisi boʻlgan.  Abel Vassar kollejida oʻqidi va 1921-yilda bakalavr darajasini oldi. 1924-yilda u Kolumbiya universitetida magistr darajasini oldi, u yerda professorlaridan biri Leta Stetter Hollingvort edi.  Keyin u Parij universitetiga oʻqishga kirdi va 1923-yilda psixologiya boʻyicha ilmiy darajasini oldi. Uning yakuniy darajasi Kolumbiyadan olingan va 1925-yilda psixologiya fanlar nomzodi boʻlgan.

Faoliyati
---------

Taʼlim olgandan soʻng, Teodora oʻqituvchi sifatida oʻz faoliyatini olib bordi. U Illinoys universitetida (1925-1926), Sara Lourens kollejida (1929-1933) va Manxetten qizlar savdo maktabida dars bergan. Keyin u mahalliy aholi dunyosiga kirdi. U 1940-yildan 1946 yilgacha Nyu-York shtati ruhiy gigiena departamentida bosh psixolog sifatida ishlagan. 1947-yilda u Nyu-Yorkdagi Ruhiy salomatlik boʻyicha aspirantura markazida psixolog direktor lavozimini egalladi va bu lavozimda 24 yil ishladi.

1971-yilda Nyu-Meksikoga koʻchib oʻtgandan soʻng, u Albukerke shahridagi Bolalarga rahbarlik qilish markazida oilaviy terapiya boʻlimi boshligʻi boʻldi va u yerda u shaxsiy amaliyotni tashkil etdi. Nyu-Meksikoda boʻlganida, u Puebloan xalqlari boʻyicha tadqiqotlar olib bordi. 

U koʻplab kitoblar yozgan, jumladan:

* *Subnormal oʻsmir qiz* (1940)
* *Yuzning buzilishi* (1952)
* *Madaniy kontekstda psixologik test* (1973)
* *Madaniyat va psixoterapiya* (1974)

Ushbu toʻrtta kitobning oxirgisida Abel Kolumbiyadagi aspiranturada tanishgan Margaret Midning kirish qismi mavjud. Ular alifbo boʻyicha saf tortgandan soʻng doʻst boʻlishdi (ikkalasi ham „Mead" familiyasiga ega edi, lekin ular qarindosh emas edi).

Umrining soʻngida
-----------------

Abel 1998-yil 2-dekabrda Nyu-Yorkning Forestburg shahrida vafot etdi Uning eri Teodor Abel bundan oʻn yil oldin vafot etgan edi. Hozirda ularning ikki qizi va bir o‘g‘li, nabiralari va chevaralari qolgan.

Manbalar
--------

1. 1 2  Ware, Susan.
2. ↑  Ware, Susan*. Notable American Women: A Biographical Dictionary Completing the Twentieth Century*, 2004. ISBN 9780674014886.
3. 1 2 3  „Theodora Abel, 99, Psychologist Who Reached Across Cultures", *New York Times* (December 13, 1998).
**Oka** — Rossiya Federatsiyasining Yevropa qismidagi daryo, Volganing oʻng irmogʻi. Oʻrta Rossiya qirlarining markaziy qismidan (226 m absolyut balandlikdan) boshlanadi. Nijniy Novgorod shahri yonida Volga daryosiga quyiladi. Uzunligi-1500 km, hav-zasining maydoni-245 ming km². Boshlanish joyidan Ugra daryosi quyilgan joyga qadar Oka tor (0,5—1,0 km) va chuqur (20–80 m) vodiyda, egri-bugri va ser-ostona oʻzanda oqadi. Ugra daryosining quyilish joyidan Moksha daryosining quyilish joyigacha boʻlgan oʻrta oqimida daryo vodiysi 0,4 km dan 20–30 km ga qadar kengaygan. Bu qismida daryo oʻzani juda ham egri-bugri, kema yurishini qiyinlashtiradigan sayoz joylar va ostonalar bor. Daryoning bu qismida kemalar qatnovini yaxshilash uchun ikkita shlyuz qurilgan. Moksha daryosi quyilgan joydan Okaning quyi oqimi boshlanadi. Bu qismida Oka yanada keng vodiyda oqadi, eni ayrim joylarda 20 km ga yetadi. Qor va yomgʻir suvlaridan toʻyinadi. Oʻrtacha yillik suv sarfi (etak qismida ) 1300 m³/ sek. Oka suvi noyabr oxiridan aprel oxiriga qadar muzlaydi. Muhim irmoqlari: chapda — Zusha, Moksha. Chekalin shahri yaqinidan quyilish joyigacha TT2D0 km) kema qatnaydi. Oka boʻyida Oryol, Kaluga, Serpuxov, Kashira, Ryazan, Kolomna, Murom, Nijniy Novgorod va boshqa shaharlar joylashgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 4321797-7
* NKC: ge117613

 |


  


|  |  |
| --- | --- |
| Geografiya | *Geografiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Rubén Sánches Pérez-Cejuela** (1994-yil 25-noyabrda tugʻilgan) — ispaniyalik futbolchi, Oʻzbekiston Superligasining AGMK klubida hujumchi sifatida oʻynaydi.

Futbolchilik faoliyati
----------------------

Sonseka, Toledo, Kastiliya-La-Mancha shahrida tugʻilgan Sanches, AD Diana va CD Sonseca futbol maktabida taxsil olganidan CD Toledoning yoshlar tarkibini tamomlagan. Sobiq jamoasining zaxira jamoasida maydonga tushganidan soʻng, u 2013-yilning 25-avgustida UB Conquensega qarshi Segunda B divizionida 1-3 hisobida Rufino oʻrniga oʻrinbosar sifatida maydonga tushib, birinchi jamoadagi debyutini oʻtkazdi.

Sanches 2013-yilning 1-sentyabrida Toledo uchun o‘zining birinchi va yagona golini urdi va o‘z maydonida SD Huescaga qarshi o‘yinda (1:1) so‘nggi daqiqada tenglashtirgan golni kiritdi. Keyingi 25-iyulda u shartnomasini 2017-yilga qadar uzaytirdi, ammo klubning B jamoasi tarkibiga borib qoʻshildi. U faqat 2015-yilning avgust oyida asosiy tarkibga koʻtarilgan.

2016-yilning 18-iyulida Sanches Tercera Divizionida boshqa, Sporting de Xixon Bga, oʻrinbosarlar jamoasiga qoʻshildi. 18 o‘yinda o‘nta gol urganidan so‘ng (oktabr oyida CD Praviano va CD Mosconia jamoalariga qarshi oʻyinlar ham bor edi), u 21-dekabr kuni jamoadagi debyutini o‘tkazdi, mavsumdagi Qirol kubogida Burguining o‘rniga maydonga tushdi va jamoasining golini faqat SD Eybarda 1:3 hisobida mag‘lubyatga uchralgan uchrashuvda kiritdi.

Sanches La Ligadagi debyutini 2017-yilning 7-yanvarida, UD Las-Palmasga qarshi safarda 0:1 hisobida mag‘lub bo‘lganida yana zaxira o‘rindig‘ida o‘tkazdi. 7-iyul kuni u uchinchi diviziondagi boshqa oʻrinbosarlar jamoasiga, Granada CF B ga oʻtdi.

### Xorijdagi faoliyat

2022-yilgi mavsumda Oʻzbekiston Superligasi vakili „Surxon" klubidan tushgan taklifga koʻra oʻzbek klubi bilan shartnoma tuzdi. Dastlabki mavsumida oʻz darajasini namoyon etgan Ruben 2023-yilgi mavsumda chempionat yetakchilaridan „AGMK" klubi bilan shartnoma tuzdi.

Manbalar
--------

1. ↑  „Rubén Sánchez: "¿Un futbolista? Crecí con los goles de Fernando Morientes…"" (ispancha).  En Castilla-La Mancha (30-dekabr 2016-yil). 8-yanvar 2017-yilda asl nusxadan arxivlandi. Qaraldi: 7-yanvar 2017-yil.
2. ↑  „Rubén será jugador verde los próximos tres años" (ispancha).  La Tribuna de Toledo (25-iyul 2014-yil). Qaraldi: 7-yanvar 2017-yil.
3. ↑  „El Toledo ofrece renovar a Rubén Sánchez" (ispancha).  Cadena SER (5-avgust 2015-yil). Qaraldi: 7-yanvar 2017-yil.
4. ↑  „Rubén Sánchez, nuevo jugador del filial" (ispancha).  Sporting Gijón (18-iyul 2016-yil). 2-mart 2023-yilda asl nusxadan arxivlandi. Qaraldi: 7-yanvar 2017-yil.
5. ↑  „El Sporting se despide en su noche de la marmota" (ispancha).  Marca (21-dekabr 2016-yil). Qaraldi: 7-yanvar 2017-yil.
6. ↑  „Viera enloquece al Sporting y El Zhar lo remata" (ispancha).  Marca (7-yanvar 2017-yil). Qaraldi: 7-yanvar 2017-yil.
7. ↑  „Rubén deja Mareo para fichar por el Granada" (ispancha).  La Voz de Asturias (7-iyul 2017-yil). Qaraldi: 9-iyul 2017-yil.

Havolalar
---------

* Rubén Sánchez at BDFutbol
* Fútbol Manchego profile (ispancha)
* Rubén Sánchez at Soccerway
**Axborotni oʻqish** (kiberneti-kada)–turli xil axborot uzatuvchilaridan kelgan axborotni elektron-raqamli hisoblash mashinalariga kiri-tish uchun moslash. Biror masala haqidagi turli xil axborotlarni. ya’ni dastlab-ki ma’lumotlar, masalani yechish dasturi, masa-la yechimining natijalarini sonlar yoki komanda (buyruq)lar shaklida mashinaga kiritishda foydalaniladi. Axborotni perfolenta (teshik-teshik lentalar) yoki perfokartalar vositasida uzatish usullari keng tarqalgan. Perfokarta oʻrami kirish qurilmasiga solinadi va mashi-na uni navbat bilan tortib, choʻtkalarning kontakt tizimida "paypaslab" koʻradi. Kartaning ayni shu joyida teshik (kar-ta teshigi) bor yoki yoʻq ekaniga qarab, mashinaga elektr signal yuboruvchi kon-takt tutashadi yoki tutashmaydi. Buning ta’sirida mashina xotirasida kod qayd qilinadi. A. oʻ.ning perfokartalardan foydalanishga asoslangan bunday elektr-mexanik usulidan tashqari foto-elementlar yoki fotodiodlar yordamida oʻqish usuli ham bor.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Kirill va Mefodiy** **haykali** — Murmanskdagi aka-uka Kirill va Mefodiy yodgorligi, Birinchi oʻqituvchilar maydonida joylashgan. Bu Sofiyadagi Milliy kutubxona oldida joylashgan yodgorlikning aniq nusxasi.

Tarixi
------

1986-yil 24-mayda Murmansk yozuvchilarining tashabbusi bilan SSSR-da birinchi marta Slavyan adabiyoti va madaniyati kuni nishonlandi, bu koʻp oʻtmay davlat bayrami deb eʼlon qilindi. 1988-yilda Rossiyada ushbu bayramni qayta tiklagan Murmansk aholisiga minnatdorchilik sifatida Bolgariyada shaharga Kirill va Mefodiy haykalini sovgʻa qilish gʻoyasi paydo boʻldi, bu bolgar haykaltaroshi Vladimir Ginovskiy haykali nusxasi. Sofiyadagi Milliy kutubxonaning old tomonida joylashgan.

1990-yil 3-martda Bolgariyaning Mustaqillik kunida Bolgariya Patriarxi Maksim yodgorlikni muqaddas qiladi va uni Murmansk vakillariga topshirish toʻgʻrisidagi aktni imzolaydi. Bir yarim oy oʻtgach, 1990-yil 22-mayda Murmansk viloyat ilmiy kutubxonasi binosi oldidagi maydonda yodgorlikning tantanali ochilish marosimi boʻlib oʻtadi.

Tavsif
------

Kirill va Mefodiyning oʻchmas shamlar ramzi boʻlgan haykallari bronzadan yasalgan va beton poydevorda turadi. Butun kompozitsiya ostida oʻn ikkita granit plitalardan iborat ishonchli poydevor yotadi.

Kirillning qoʻlida qalam bor, Mefodiy esa Muqaddas Yozuvni bagʻriga bosadi. Ularning haykallari slavyan alifbosining birinchi harflari — "A" va "B" tasvirlangan varaqni ushlab turadi. Ikkala aka-uka ham oʻtmishdagi rohiblarning keng liboslarida tasvirlangan.

Manbalar
--------

1. 1 2  „Памятник Кириллу и Мефодию". *Мурманская областная детско-юношеская библиотека*. 21-mart 2018-yilda asl nusxadan arxivlandi. Qaraldi: 20-mart 2018-yil.
2. 1 2 3  „Мурманскому памятнику Кириллу и Мефодию – 25 лет". *Государственный архив Мурманской области*. 21-mart 2018-yilda asl nusxadan arxivlandi. Qaraldi: 20-mart 2018-yil.
**Maʼlumotlarga boʻlgan ehtiyoj** (inglizcha: *Information needs*) — bu shaxs,shaxslar guruhi yoki amaliyotda vazifani bajarish uchun maʼlumot olish zarurligini aks ettiruvchi tizimning mulki.

Kontseptsiyaning mohiyati
-------------------------

"Axborotga ehtiyoj" atamasi birinchi marta jurnalist Robert Teylor tomonidan "Savol berish yoʻli" maqolasida ishlatilgan. (inglizcha: *The Process of Asking Questions*) 1962-yilda Amerika hujjatlarida nashr etilgan. Maqolada Teylor shaxs ongli ravishda yoki ongsiz ravishda axborot tizimidan qanday javob olishini tasvirlashga harakat qildi.Shuningdek, u axborot izlovchi va berilgan tizim oʻrtasidagi oʻzaro taʼsirni oʻrgangan.

Teylorning soʻzlariga koʻra, maʼlumotlarga boʻlgan ehtiyojlar soʻrovlarning aniqligining toʻrtta darajasiga ega:

* foydalanuvchi real shakllantira olmaydigan, ammo uning ongsizligida shakllanmagan shaklda mavjud boʻlgan "ideal savol";
* axborotga boʻlgan ehtiyojga ongli munosabat, lekin noaniq shaklda (shu darajada tushunish bilan shaxs unga soʻrov berishga yordam beradigan bilimdon odamga murojaat qilishi mumkin);
* tadqiqotchining savoli, u nimani qidirayotganidan va qanday shaklda xabardor ekanligi;
* savol axborot tizimida taqdim etilgan shaklda.

Teylor maʼlumot soʻrovini anglash modelini taklif qildi va u ongsiz maʼlumot soʻrovining mavjudligi mavzusiga ham toʻxtaldi. Ongsiz shakldagi maʼlumotni aniq tuzilishi mumkin emas.

Dastlab, ehtiyoj inson psixikasi darajasida paydo boʻladi, keyin u fikrlash darajasiga oʻtadi, undan keyin til darajasi keladi, unda model soʻz bilan ifodalanadi. Darajadan darajaga oʻtish, model koʻpincha deformatsiyalanadi va natijada aqliy darajada paydo boʻlgan modelga toʻliq mos kelmaydigan soʻrov boʻladi.

Ilmiy adabiyotlarda "axborot" ehtiyojlari koʻpincha shunday nomlanadi:

* materiya va energiya almashinuvi kabi tirik mavjudotlar uchun zarur boʻlgan hissiy maʼlumotlarga organik (biogen) ehtiyoj;
* ijtimoiy maʼlumotlarga maʼnaviy ehtiyoj;
* ilmiy va texnik maʼlumotlarga kasbiy ehtiyoj.

Manbalar
--------

1. ↑  Zagidullina M.B. (2012). *Axborotga boʻlgan ehtiyoj nazariy muammo sifatida* (Volga universiteti axborotnomasi. V. N. Tatishcheva nashri). .
2. ↑  Blumenau D.I.*. Axborot va axborot xizmati*, L. 1989 — 86 bet.

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Flinders daryosi** — Kvinslenddagi (Avstraliyadagi) eng uzun daryo boʻlib, taxminan 1004 kilometr (624 milya).Bu tadqiqotchi Metyu Flinders sharafiga nomlangan. Baliq kam tarqalgan va asosan rivojlanmagan. Flinders shimoliy gʻarbiy Kvinslenddagi Buyuk boʻlinish tizmasining gʻarbiy yon bagʻriga koʻtarilib, Karpentariya koʻrfaziga kirishdan oldin kattaroq tekis loy panadan oʻtib, Karpentariya koʻrfazidan shimoli-gʻarbiy tomon oqadi.

Tarixi
------

Ushbu hududning anʼanaviy egalari Kalkadoon, Mitakoodi, Kukatj, Guthaarn, Mayi-Yapi, Mayi-Kulan, Mayi-Thakurti, Ngawun, Wanamara, Mbara, Yirandali va Gugu-Badhun xalqlari boʻlib, ular bu hududda ming yillar davomida yashab kelishgan.Jirandali (shuningdek, Yirandali, Warungu va Yirandhali nomi bilan ham tanilgan) — Avstraliyaning shimoli-gʻarbiy Kvinslend, xususan Xugenden hududining aborigen tili.

Til mintaqasi Shire flindersning mahalliy boshqaruv hududini oʻz ichiga oladi, jumladan Dutton daryosi, Flinders daryosi, Shturjon togʻi, Kaledoniya, Richmond, Korfild, Vinton, Torrens, Tower Hill, Landsborough Creek, Lammermur, Xughenden va Tangorin.

Manbalar
--------

Havolalar
---------
**Kirill Nikolayevich Pasichnik** (1993-yil 24-may, Tutayev, Yaroslavl viloyati, Rossiya) — qozog'istonlik futbolchi, himoyachi.

Klubdagi faoliyati
------------------

„Dnepr" yoshlar akademiyasi tarbiyalanuvchisi. U professional futbolchilik faoliyatini „Dnepropetrovsk" klubida boshlagan.

2013 yilda Qozog'istonga yo'l oldi. U yerda „Astana" bilan shartnoma imzoladi. Mavsumning katta qismini poytaxt klubining o'rinbosarlar jamoasida oʻtkazdi. Keyingi mavsumni „Atirau" tarkibida boshladi. Bu klubda ham asosan zaxira jamosida harakat qildi. Mavsum davomida Qozog‘iston Birinchi ligasidagi „Oqjetpes" klubiga o‘tib, Oliy ligaga koʻtarilishiga yordam berdi. 2015-yil boshida „Oqjetpes"ning zaxira jamoasida o‘ynadi. Keyinchalik birinchi liga jamoasi — „Baytarek" safiga oʻtdi. 2016-yilda „Qiziljar" klubi safida Birinchi ligada 2 ta, Qozogʻiston kubogida 1 ta oʻyinda maydonga tushgan.

2017-yilda esa qo‘shni O‘zbekistonga jo‘nab ketdi va u yerda O‘zbekiston Superligasining „Buxoro" klubi bilan shartnoma imzolagan. 2017-yil uchun kengaytirilgan tarkibdan joy olgan. Ammo keyingi yilning o‘zidayoq Kirill PasichnikQozog‘istonga qatgan. Qozogʻistonda „Shaxtyor" va „Shaxtyor U-21" jamoalarida to‘p surgan. Bundan tashqari, „Shaxtyor-Bulat" klubida ham faoliyat yuritgan.

2019-yil boshida u „Kyeran" futbol klubi tarkibida o'ynagan. Ammo yozda Ukrainaga qaytib, „Ujgorod" flubi safiga oʻtgan. 2019-yil 27-iyul kuni „Gorodyan" libosida 1-tur doirasidagi Chernovtsining „Bukovina" jamoasiga qarshi safardagi bahsda g‘alaba qozongan (3:1) o‘yinda debyut qildi. Kirill asosiy tarkibda maydonga tushdi va butun uchrashuvni o'tkazdi. 63 va 89-daqiqalarda Bukovina jamoasi darvozasiga gol urdi.

Terma jamoadagi faoliyati
-------------------------

2013—2014-yillarda Qozog'iston yoshlar terma jamoasida 7 ta o'yin o'tkazgan.

Yutuqlari
---------

* Qozogʻiston **Qozogʻiston Premyer-ligasida**
	+ Kumush medal: 2013-yil

* Qozogʻiston **Qozog'iston Superkubogida**
	+ Finalchi: 2013-yil

Manbalar
--------



1. ↑  „ФК Бухара". Qaraldi: 2-iyul 2023-yil.
2. ↑  „Kirill Pasichnik: "Sog'ligimdagi muammo tufayli uyga qaytdim"". Qaraldi: 2-iyul 2023-yil.
3. ↑  BUKOVYNA VS. UZHHOROD 1 - 3 (ingl.)
**Sergey Konstantinovich Krot** (1980-yil 27-iyun, Osipovichi, Mogilev viloyati) — belaruslik futbolchi, hujumchi ampulasida oʻynagan, hozirda murabbiy. Belarus Respublikasining futbol boʻyicha sport ustasi.

Biografiyasi
------------

Osipovichi yoshlar sport maktabi tarbiyalanuvchisi. Kattalar futbolida u 1998-yilda Svisloch-Krovlya (Osipovichi) klubida oʻynay boshlagan. 1998-yilda oʻz klubi bilan Belarus birinchi ligasida ikkinchi oʻrinni egallagan va 1999-yilda bir mavsumni oliy ligada oʻtkazishgan. Umuman olganda, u Osipovichi klubida uch yarim mavsum davomida oʻynagan.

2001-yilning yozida u BATEga oʻtgan, ammo asosiy jamoa tarkibiga kira olmagan. U BATE tarkibida Belarus kubogida bor yoʻgʻi bitta oʻyin oʻtkazgan — 2001-yil 26-avgustda Minsk SCAFga qarshi bahsda maydonga tushgan. Keyin u ikki yarim mavsumni Darida jamosida oʻynagan, 2002-yilda u birinchi liga gʻolibiga aylangan.

Krot 2005-yilgi mavsumni „Shaxtyor"da (Salihorsk) boshlagan, mavsum oxirida Belarus chempioniga aylangan, ammo yozgi tanaffusda u Minskning „Lokomotiv" klubiga oʻtgan. „Lokomotiv" bilan 2006-yili oliy ligadan tushib ketgan. 2007-yilgi mavsumda u „Shaxtyor" jamoasiga qaytgan va oʻsha yili chempionatning bronza medali sohibiga aylangan. 2009-yil boshida Sergey Smorgon jamoasiga oʻtgan. Lekin mavsum oxirida uning jamoasi oliy ligadan tushib ketgan.

2009-yilning yozida u "Nasaf" jamosiga oʻtgan va u bilan Oʻzbekiston chempionatining ikki karra bronza medali sohibiga aylangan (2009, 2010) va OFK kubogi oʻyinlarida qatnashgan. 2010—2011-yilgi mavsumda „Al-Ahed" klubi bilan Livan chempioni boʻlgan va Osiyo kuboklarida ham ishtirok etgan.

Vataniga qaytgach, u faqat birinchi va ikkinchi liga klublari — SKVICH, Slutsk, Smorgon, Gorodeya, Baranovichi, Molodechnolarda oʻynagan. 2013-yilda u 16 ta gol bilan birinchi liga toʻpurari boʻlgan. U 2016-yilgi mavsumning bir qismini Latviya oliy ligasi autsayderi „Daugavpils" tarkibida oʻtkazgan.

2020-yilda u ikkinchi liganing Ostrovets jamoasiga qoʻshilgan hamda mavsum davomida jamoaga bosh murabbiy boʻlgan.

Hammasi boʻlib Belarus oliy ligasida u 122 ta oʻyin oʻtkazib, 16 ta gol urgan, birinchi 200 ta oʻyinda maydonga tushib, 70 ta gol urgan.

Manbalar
--------

1. ↑  „СКАФ 0 : 6 БАТЭ". 16-sentabr 2017-yilda asl nusxadan arxivlandi. Qaraldi: 1-oktabr 2020-yil.
2. ↑  „Сергей Крот возглавил ФК «Островец»". 30-sentabr 2020-yilda asl nusxadan arxivlandi. Qaraldi: 1-oktabr 2020-yil.
**Shohimardon meʼmoriy majmuasi** — Navoiy viloyati, Gʻozgʻon qishlogʻida joylashgan yodgorlik. Majmua 1908—1913-yillarda Buxoro amirligida hukmronlik qilgan mangʻitlar sulolasi davrida bunyod etilgan. Majmua Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. 
Shohimardon „Pahlavonlar piri" maʼnosini bildiradi. Gʻozgʻon qishlogʻida Shohimardon meʼmoriy majmuasi joylashgan.
Ushbu majmuada Hazrati Ali Muhammad pamgʻambarning kuyovi va toʻrtinchi xalifa Ali ibn Abu Tolib al-Kurashiyning ramzi qabri joylashgan qadamjo qurilgan. Mazkur majmuada ziyoratchilar uchun hujra, oshxona, maqbara, ayvon, masjid va marmar kosa yaʼni tosh kosa mavjud.
Gʻazgʻon qishlogʻi yaqinda asrlar davomida tosh koni mavjud boʻlgan. Aynan shuning uchun ham majmua Gʻozgʻon toshlaridan bunyod etilgan. Majmuaning shimoli-gʻarbiy qismida masjid-xonaqoh mavjud. Ushbu masjid XVI asrda bunyod etilgan. Masjidning uchta miyonxonasi boʻlib, maqbara qarama-qarshisida joylashgan. Ushta miyonxona gumbaz bilan qoplangan. Majmuaning asosiy kirish qismida darvozaxona boʻlib, ziyoratchilar yashashi uchun hujralar qurilgan. Ziyoratchilar uchun suv toʻldirish uchun 2 ta toshkosa yasalgan. Maqbara, masjid va ayvonlar devorlari yuqori qismida marmar toshtaxtachalar boʻlib, Qur’oni Karimdan oyatlar bitilgan. Masjid va maqbara naqshinkor tosh ustunlar bilan bezatilgan. Majmua qurilishida sangtarosh Abdurahim Turdiyev boshchilik qilgan. Bundan tashqari Safar Eshmurodov, Abdurasul Turdiyev, Umar Bozorov, Baqo Komilov kabi ustalar qatnashgan. Masjidni bezatishda qora marmartoshlardan ham keng foydalanilgan. Majmuaning boshqa meʼmoriy obidalardan farqi shundaki, gʻozgʻon toshlari bilan qurilganligidir. Majmua qurilishida Oʻrta Osiyo meʼmorchiligi uslublaridan ham foydalanilgan.

Manbalar
--------

1. ↑  „Шоҳимарбон жомеъ масжиди". *hazratnavoi.uz*. Qaraldi: 31-iyul 2023-yil.
2. ↑  Ўзбекистон обидаларидаги битиклар: Навоий 2015, s. 211. sfn error: no target: CITEREFЎзбекистон\_обидаларидаги\_битиклар:\_Навоий2015 (help)

Adabiyotlar
-----------

### Ilmiy adabiyotlar

* Абдухолиқов Ф, Ртвиладзе Э, Ҳакимов А, Абдуҳалимов Б, Мансуров А, Маннонов А, Муҳамедов Н, Раззоқов А, Раҳимов К*. Ўзбекистон обидаларидаги битиклар: Навоий*. Тошкент: Uzbekistan Today, 2015 — 376 bet. ISBN 978-9943-4509-5-0.

Havolalar
---------

* „Шоҳимарбон жомеъ масжиди". Qaraldi: 31-iyul 2023-yil.
**Yadu** (sanskrit. यदु, IAST:yadu) — "Mahabharata", „Xarivansha" va Puranada tilga olingan qadimgi hind qiroli. Yadu qirol Yayati va uning rafiqasi Devayanining toʻngʻich oʻgʻli edi. Vishnu Purana, Bhagavata Purana va Garuda Puranaga koʻra, Yaduning toʻrtta oʻgʻli bor edi (boshqa Puranaga koʻra, besh oʻgʻil bor edi): Sahasrajit (Saxasrada), Kroshtu (Kroshta),,Nil, Antika va Laghu. Yayatining rafiqasi Devayani uning xizmatkori Sharmishta bilan uni aldayotganini bilgach, eri haqida otasi Shukraga shikoyat qiladi, u Yayatini laʼnatlagan. Qargʻish natijasida podshoh eskirgan cholga aylandi. Shukra esa Yayatiga keksalikni oʻgʻillaridan biriga berishga ruxsat berdi. Beshta oʻgʻildan faqat eng kichigi Puru yoshligini otasiga berishga rozi boʻldi. Aytilishicha, Yayati 1000-yil davomida kenja oʻgʻlining yoshligidan zavqlanib, uni qaytarib olib, oʻz shohligini u bilan birga Puruga topshirgan. Shunday qilib, Yadu va uning avlodlari Oy sulolasining vorislari boʻlish huquqidan mahrum boʻlishdi va faqat Puru avlodlari, pauravalar bunday deb hisoblanishi mumkin edi. Yadu avlodlari Yadavalar, sulola esa Yadu-vamsha (Yadu sulolasi) nomi bilan tanildi. Krishna ham Yadu oilasida tugʻilgan.

Yadu ham Rigvedada (I.54.6, I.108.7, X.62.10) tilga olingan beshta oriy qabilalaridan birining nomidir.

Havolalar
---------

1. ↑  Pargiter, F. E. (1972). *Ancient Indian Historical Tradition*, Delhi: Motilal Banarsidass, p. 87.
2. ↑  Misra, V. S. (2007). *Ancient Indian Dynasties*, Mumbai: Bharatiya Vidya Bhavan, ISBN 81-7276-413-8, pp. 162-3
3. ↑  *Matsya Purana*,43.6-7

Adabiyotlar
-----------

* Anna Dallapiccola, Dictionary of Hindu Lore and Legend, New York, 2002-yil, 224, IBSN 9780500284025, ISBN 0500284024
* Frouli Devid : Rig Veda va Hindiston tarixi, 2001-yil. (Aditya Prakashan), ISBN 81-7742-039-9
**Su fei-erh**  (xitoycha: 蘇菲爾 ) — musulmon Buxoro amiri, Son sulolasi imperatori tomonidan Xitoyga taklif qilingan va Xitoy imperatori tomonidan shahzoda unvoni berilgan. U Xitoyda musulmon Xueylar xalqini shakllantirishda va islom diniga hozirgi nomini xitoy tilida berishda muhim rol oʻynadi.

Ismi
----

Su fei-erh uning nomi xitoycha edi Su Fei’er va So-fei-er uning ismining boshqa romanizatsiyasi. Uning ismi asl tilida Safar, Sufair, yoki Zubayr sifatida turlicha qayta tiklangan.

Hayoti
------

Song sulolasi xitan koʻchmanchilariga qarshi jang qilish uchun Buxorodan musulmon jangchilarni yolladi. 5300 nafar buxorolik musulmon erkaklar 1070-yilda Song imperatori Shenzon tomonidan shimoli-sharqda Liao imperiyasiga qarshi kurashda yordam berish va janglar natijasida vayron boʻlgan hududlarni koʻpaytirish uchun Xitoyga koʻchib oʻtishga daʼvat etilgan va taklif qilingan. Imperator bu odamlarni Liao imperiyasiga qarshi yurishida yollanma askar sifatida yollagan. Keyinchalik bu odamlar bufer zonasini yaratish uchun Song poytaxti Kayfeng va Liao poytaxti Yanjin (hozirgi Pekin) oʻrtasida joylashishga daʼvat etildi. Xitoyning shimoliy va shimoli-sharqiy viloyatlari 1080-yilda Xitoyga yana 10 000 musulmon taklif qilinganda musulmonlar tomonidan joylashtirildi. Ularga Buxoro amiri sayyid xitoycha „So-fei-er" boshchilik qilgan. U Xitoy Islomining „Otasi" deb ataladi. Dàshí fǎ va Song xitoylari Islomni „arablarning 大食法" deb atashgan). Su fei-erh islom diniga yangi nom berdi „Xueylar dini" (Huíhuí-jiào 回回教).

Avlodlar
--------

Su fey-erning koʻp avlodlari XII asrdanXIX asrgacha siyosiy hokimiyat va obroʻ-eʼtiborga ega boʻlgan. Su fey-erning oʻgʻillaridan biri Shandunga gubernator etib tayinlangan, Shamsshoh ismli nabirasiga esa „tatarlarning himoyachisi" unvoni berilgan. Kamoliddin, buyuk nabirasi, imperator Gaozong davrida qoʻshinning bosh qoʻmondoni etib tayinlandi. Oʻz navbatida Kamolning oʻgʻli Mahmud Yunnan va Shensi gubernatori boʻlib xizmat qilgan. Keyingi avlodlar ham Song sulolasida yuqori lavozimlarga tayinlangan.

Su fey-erh Fa-hsiang tomonidan Sayid Ajjol Shamsiddin Umarning (Muhammad paygʻambar avlodlaridan boʻlgan) ajdodlari deb daʼvo qilinadi, biroq baʼzilar bu daʼvoga shubha bilan qarashgan va Sayyid Ajjalning moʻgʻullar bilan Xitoyga kelishini niqoblash soxta deb oʻylashgan.

Yana qarang
-----------

* Buxoro tarixi
* Hui odamlari
* Song sulolasi davridagi islom
* Sayyid Ajjal Shamsiddin Umar
* Gʻarbiy hududlar

Izoxlar
-------

1. ↑  Also romanised as Su Fei'er or So-fei-er.
2. ↑  Simplfied to 索菲尔; variants include 所菲尔 and 所非尔.

Manbalar
--------

1. 1 2 3  Frankel (2021), s. 42–43. sfnp error: no target: CITEREFFrankel2021 (help)
2. 1 2  Israeli (2002), s. 283–284. sfnp error: no target: CITEREFIsraeli2002 (help)
3. 1 2  Houtsma, Wensinck & Gibb (1993), s. 847. sfnp error: no target: CITEREFHoutsmaWensinckGibb1993 (help)
**Yaguajay** ( Ispancha talaffuz: [[Xalqaro fonetik alifbo|[ɟʝaɣwaˈxaj]]] ) — Kubaning Sankti-Spiritus provinsiyasidagi munitsipalitet va shahar. Munitsipalitet viloyatning shimoliy qismida joylashgan va shimolda Buena Vista ko'rfazi bilan chegaradosh. Yaguajayda Kaguanes milliy bog'i (botqoqlik va qirg'oq ekosistemalarini, g'orlarni va devoriy rasmlarni himoya qiluvchi) joylashgan.

Geografiyasi
------------

 Yaguajaydagi Sierra Bamburanaoning Mogote tuzilmalari
Munitsipalitet Bamburanao, Kabecera, Centeno, Mayajigua, Meneses va Seybabo tumanlariga boʻlingan. Hozirgi vaqtda munitsipalitet CAI Araselio Iglesias, El-Rio, Iguara, Itabo, Jarahueca, La Loma, Mayajigua, Meneses, CAI Obdulio Morales, Perea, Sansaricq, Seibabo, Bovari, Turquino I, Turquino II va Venegas kabi konsejos *populares* (mashhur kengashlar, ya'ni qishloqlar)ga bo'lingan.

Tarixi
------

 Yaguajaydagi shakarqamish poyezdi, 1901-yil
U 1847-yilda tashkil etilgan  va 1879-yilda munitsipalitet sifatida tashkil etilgan, o'sha paytda Las-Villas provinsiyasi tarkibiga kirgan.

Demografiyasi
-------------

 Yaguajayning shahar ma'muriyati shaharning markaziy maydoni oldida
2004-yilda Yaguajay munitsipalitetida 58 938 kishi istiqomat qilgan. Umumiy maydoni 1,032 km2 (398 mi²), aholi zichligi 57.1/km2 (148/sq mi).

Manbalar
--------

1. ↑  *Radio Habana.* „Yaguajay y el Parque Nacional Caguanes" (es). 4-oktabr 2007-yilda asl nusxadan arxivlandi. Qaraldi: 9-oktabr 2007-yil.
2. ↑  *Guije.com.* „Yaguajay" (es). Qaraldi: 7-oktabr 2007-yil.
3. ↑  *Atenas.cu.* „2004 Population trends, by Province and Municipality" (es) (2004). 27-sentabr 2007-yilda asl nusxadan arxivlandi. Qaraldi: 7-oktabr 2007-yil.
4. ↑  *Statoids.* „Municipios of Cuba" (iyul 2003). Qaraldi: 7-oktabr 2007-yil.
Alftanes cherkovi.
**Álftanes** — Islandiyadagi koʻplab kichik yarim orollarning nomi. Álftanes *oqqush yarim oroli* degan maʼnoni anglatadi.

Ushbu yarim orollarning eng mashhuri Reykyanesning sharqiy qismidan, Islandiyaning poytaxt mintaqasidagi xuddi shu nomdagi shaharchadan kelib chiqgan.

2013-yil yanvar oyida Álftanes munitsipaliteti qoʻshni Gardaber munitsipaliteti bilan birlashtirildi. Álftanes 2011-yil yanvar holatiga koʻra 2484 nafar aholiga ega. Shaharda Islandiya prezidenti Bessastadirning rasmiy qarorgohi ham joylashgan.

Sport
-----

Aholi punktida Ungmennafélag Álftaness sport klubi oʻz faoliyatini olib boradi.

Qardosh shaharlari
------------------

Islandiya va boshqa mamlakatlardagi qardosh aholi punktlari:

* Snæfellsbær
* Norvegiya bayrogʻi Norvegiya
* Daniya bayrogʻi Daniya
* Shvetsiya bayrogʻi Shvetsiya
* Finlandiya bayrogʻi Finlandiya

Manbalar
--------

1. ↑  „Merger Of Álftanes And Garðabær Approved".  Reykavik Grapevine. 7 mayıs 2013da asl nusxadan arxivlandi. Qaraldi: 25 şubat 2014.
2. ↑  *The Incorporation and Integration of the King's Tributary Lands Into the Norwegian Realm C. 1195-1397*. BRILL, 23 Mayıs 2011 — 217 bet. ISBN 978-90-04-20613-7. 24 şubat 2021da qaraldi.
3. ↑  cf.  *Álftanes orðinn vinabær* ,  *Jökull* , Snæfellsbær, 276 tbl. 6. árg. 19 Ekim 2006 (PDF; 2.3 MB) (İzlandaca); 13 Ağustos 2011’de erişildi
Категория:Автомобили по алфавиту
**Jaguar XK140** - bu Jaguar tomonidan 1954-yildan 1957-yilgacha ishlab chiqarilgan sport avtomobili.

1954 yilda debyut qilingan Jaguar XK 140 1948 yildan 1954 yilgacha ishlab chiqarilgan muvaffaqiyatli Yaguar XK 120 o'rnini egalladi.

XK140 mohiyatan ikonik XK120 ning vorisi bo'lib, u konstruktiv jihatdan bir xil bo'lib qolmoqda, ammo katta yangilanishdan o'tgan. Og'ir sayqallangan bamperlar uni old va orqa tomondan tekislashdi. Ichkarida u biroz kattaroq va qulayroq bo'lgan, avtomobil esa uchta versiyada taklif qilingan: rodster, hardtop kupe va kabriolet kupe. Standart sifatida to‘rt pog‘onali uzatmalar qutisi taklif qilindi va keyinchalik u avtomatik uzatmalar qutisiga ega bo‘lgan birinchi Jaguar sportkariga aylandi.

  

Yaguarning avtomat uzatmali birinchi sportkari. Maksimal tezlik 199 km/soat. Rulda kuchaytirgichi va vakuumli tormoz kuchaytirgichi va vites qutisida sinxronizatorlar yo'q edi. Mashina uchta versiyada taqdim etildi: rodster, hardtop kupe va kabriolet kupe.

Dvigatel ham sezilarli darajada yangilandi. XK140 ning ajoyib uzun kapoti ostida ikkita SU karbüratörü, alyuminiy boshi va 210 ot kuchiga ega bo'lgan klapanli ikkita yuqori eksantrik miliga ega 3,4 litrli quyma temir qatorli oltita blok yashiringan.

**Dvigatellar XK 140**| Model | yillar | Ishlash hajmi | turi | Teshik/zarba | Karbüratör | Quvvat |
| --- | --- | --- | --- | --- | --- | --- |
| **XK 140 3.4** | 1954-1957 yillar |  3442 sm³ | 6 silindrli, in-line, benzin, vaqt turi DOHC |  83 mm/ 106 mm | 2x SU H6 | 5500 aylanish tezligida 142 kVt (190 ot kuchi). |
| **XK 140 3.4 SE** (C-Type Head) ( AQShda "MC") | 1954-1957 yillar |  3442 sm³ | 6 silindrli, in-line, benzin, vaqt turi DOHC |  83 mm/ 106 mm | 2x SU H8 | 5750 aylanish tezligida 157 kVt (210 ot kuchi). |
|

Rasmlar
-------

* Yaguar XK140, 1954 yilYaguar XK140, 1954 yil
* Yaguar XK140, 1954 yilYaguar XK140, 1954 yil
* Yaguar XK140, 1954 yilYaguar XK140, 1954 yil
* Yaguar XK140, 1954 yilYaguar XK140, 1954 yil

Manbalar
--------

Havolalar
---------

* XKData.com ko'ngillisi minglab avtomobillar bilan onlayn reestrni yuritdi(ingl.) )
* www.jag-lovers.org/xk-lovers/ Jaguar XK rusumli avtomobil egalari va ishqibozlarining xalqaro tarmog'i(ingl.) )

* XK 140 ichki panoramasi
**Eric Linden** (talaffzu: „Erik Linden", 1909-yil 15-sentyabr — 1994-yil 14-iyul) amerikalik aktyor boʻlib, asosan 1930-yillarda faol boʻlgan.

Dastlabki yillari
-----------------

Eric Linden Nyu-York shahrida Philipp va Elvira (née Lundborg) Linden oilasida tugʻilgan, otasi ham onasi ham shved millatiga mansub. Uning otasi Shvetsiyaning Stokgolm shahrida yashaganida professional pianinochi va Royal Theatre bilan sahnada aktyor boʻlgan. Eric olti yoshga toʻlganda, Philipp Linden oʻz oilasini Nyu-York shahriga tashlab ketdi.

Yozuvlari
---------

Linden aktyor emas, balki yozuvchi boʻlish ambitsiyalariga ega edi. Yigirma ikki yoshga to‘lgunga qadar u 3 ta pyesa va 40 ta hikoya yozgan, biroq hech biri nashr etilmagan. U 30 yoshida aktyorlik faoliyatini yakunlash va vaqtini yozish uchun sarflashga yetarli pul yigʻishga umid qilgan.

Kino karerasi
-------------

Linden Buyuk Depressiya davrida RKO Radio Picturesning 1931-yilgi *„Are These Our Children?"*, filmida yosh qotil rolini oʻynadi. Keyinchalik u 1941-yilgacha 33 ta filmda rol oʻynadi, asosan kichikroq suratlarda baʼzan bosh rollarni oʻynagan.

 *"The Past of Mary Holmes" filmida* Eric Linden va Jean Arthur (1933)
Linden tez-tez „sezgir, intellektual, biroz zaif irodali oʻsmirlar" ni, baʼzan esa fojiali taqdirlarni tasvirlagan. Uning mashhur filmlari orasida Joan Blondell bilan *Big City Blues* (1932), *Old Hutch* (1936), *Ah, Wilderness!* (1935) va *„A Family Affair"* (1937), *„The Good Old Soak"* (1937) filmlarida rol ijro etgan. 1939-yilda Linden *„Gone with the Wind"* (1939) filmida kasalxonada oyogʻi xloroformsiz amputatsiya qilinishi kerak boʻlgan umidsiz askar sifatida kichik, ammo esda qolarli rol oʻynadi. Dastlab Lindenning roli yanada kengroq boʻlishi rejalashtirilgan edi, ammo post-prodyuserlikda uning ekran vaqti bir daqiqaga qisqardi. Uning karerasi toʻxtab qoldi va u oʻzining soʻnggi rolidan soʻng Gollivudni tark etdi.

Oʻlimi
------

Linden 1994-yil 14-iyulda Kaliforniyaning Janubiy Laguna-Bich shahrida 84 yoshida vafot etdi.

Manbalar
--------

1. ↑  „Eric Linden".
2. 1 2  „Allmovie Biography" (13-noyabr 2020-yil).
**Yagana**, yaganalash — ekinlarning qalinligini meʼyordagi zichlikka keltirish uchun siyraklash; qatordagi yoki oʻsimlik uyalaridagi ortiqcha (kasallangan, yaxshi avj olmagan) nihollarni olib tashlash. Oʻsimlikning jadal rivojlanishi va moʻl hosil toʻplashini taʼminlaydigan agrotexnik tadbirlardan biri. Vegetatsiya davrining boshida oʻsimliklarning oʻsib, rivojlanishiga qulay sharoit yaratish va sifatli hosil olish maqsadlarida oʻtkaziladi. Barcha chopiq qilinadigan ekinlar (gʻoʻza, qand lavlagi, don uchun ekilgan makkajoʻxori, sabzi, sholgʻom, kungaboqar va boshqalar) Ya. qilinadi. Ya. kultivatorlar, maxsus Ya.lash mashinalari yordamida yoki qoʻlda bajariladi. Ya. gʻoʻza, qand lavlagi 2 chinbarg chiqarganidan soʻng, sabzavot ekinlarida ildizmeva hosil boʻlayotgan davr boshida oʻtkaziladi. Gʻoʻza qator orasi 60 sm qilib ekilganda har bir metrda 8—9 tup koʻchat qoldirilishi, ildizmevalilarda Ya.dan keyin tup orasi sholgʻomda 5—7 sm, sabzida 3—5 sm boʻlishi kerak; qovoq, qovuntarvuzda har uyada bir tupdan (Ya. chopiq paytida bir yoʻla oʻtkaziladi) nihol qoldiriladi. Ya. kechikib oʻtkazilsa, tuproqdan oziq moddalar koʻp yoʻqotiladi va tuproq nami kamayib, oʻsimliklar bir-birini siqib qoʻyadi, ildizlari chalkashib oʻsishi sekinlashadi, hosildorlik pasayadi, baʼzan ekinlar nobud boʻladi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Shorsha qalasi** — Oʻzbekistondagi madaniy meʼros obyekti. Arxeologiya yodgorligi. Obyekt davri: Mil.avv. IV-III asrlar. Qoraqalpogʻiston Respublikasining Nukus shahrida joylashgan. Obyekt manzili: Shorsha qabristoni. Koʻchmas mulkka boʻlgan huquq: Davlat mulki. Qoraqalpogʻiston Respublikasi Madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

Manbalar
--------

1. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Lex.uz*. Qaraldi: 21-iyul 2022-yil.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Backend.madaniymeros.uz*. Qaraldi: 21-iyul 2022-yil.